b'\n_START_ARTICLE_\nDu\xc5\xa1an Mugo\xc5\xa1a\n_START_SECTION_\n\xc5\xbdivljenjepis\n_START_PARAGRAPH_\nMed vojno je zasedal ve\xc4\x8d partijsko-politi\xc4\x8dnih polo\xc5\xbeajev. Od 1940 je bil \xc4\x8dlan Pokrajinskega komiteja KPJ za Kosmet, 1941 po nalogu CK KPJ od\xc5\xa1el v Albanijo, kjer je vzpostavil kontakt s predstavniki razli\xc4\x8dnih komunisti\xc4\x8dnih skupin. Z Miladinom Popovi\xc4\x87em, sekretarjem OK KPJ za Kosovo in Metohijo sta pomagala pri ustanavljanju oz. organizaciji Komunisti\xc4\x8dne partije Albanije ter oblikovanju diverzantskih skupin za boj proti fa\xc5\xa1isti\xc4\x8dnem okupatorju. Leta 1942 je od\xc5\xa1el nazaj in po 82 dneh te\xc5\xbeavne poti vzpostavil kontakt z Vrhovnim \xc5\xa1tabom NOV in POJ ter CK KPJ. \xc4\x8cez en mesec se je vrnil v Albanijo s pismom Kominterne in Tita. Mdr. je sodeloval pri pripravi 1. dr\xc5\xbeavne konference KP Albanije. Leta 1943 je deloval v ju\xc5\xbeni Albaniji in avgusta tega leta postal partijski vodja Prve albanske brigade, se 1944 vrnil na Kosmet, kjer je sodeloval pri ustanavljanju ve\xc4\x8d partizanskih brigad in postal pomo\xc4\x8dnik politi\xc4\x8dnega komisarja operativnega \xc5\xa1taba za Kosmet. Po vojni je bil mdr. sekretar Pokrajinskega komiteja KP Srbije za Kosovo in Metohijo (1956 - 65), \xc4\x8dlan CK KPJ/ZKJ in izvr\xc5\xa1nega komiteja CK ZK Srbije. Bil je narodni heroj Jugoslavije. Njegov brat je bil \xc4\x8drnogoski politik Andrija Mugo\xc5\xa1a.'